OpenLLM-France/wikimedia huggingface dataset:
# Playmobil: La pel·lícula

Playmobil: La pel·lícula (títol original en anglès, Playmobil: The Movie) és una pel·lícula de comèdia d'aventures animada per ordinador del 2019, basada en la joguina de construcció alemanya Playmobil. La pel·lícula està dirigida i concebuda pel veterà de Disney Lino DiSalvo, en el seu debut com a director, escrita per Blaise Hemingway, Greg Erb i Jason Oremland, i produïda per On Animation Studios. La pel·lícula està protagonitzada originalment en anglès per les veus d'Anya Taylor-Joy, Jim Gaffigan, Gabriel Bateman, Adam Lambert, Kenan Thompson, Meghan Trainor i Daniel Radcliffe. La pel·lícula segueix una noia anomenada Marla que intenta salvar el seu germà d'un món Playmobil en el qual tots dos són absorbits, i es veu involucrada en un pla de captura de població de l'emperador Maximus. S'ha doblat i subtitulat al català.
Exhibida com a inauguració del Festival Internacional de Cinema d'Animació d'Annecy de juny de 2019, Playmobil: La pel·lícula va estrenar-se als cinemes de França el 7 d'agost de 2019. La pel·lícula va ser criticada per ser un llargmetratge percebut com a anunci; la majoria de les crítiques es van dirigir a la seva mala narració, números musicals, personatges, to i problemes de construcció del món fictici, amb diverses comparacions desfavorables amb La Lego pel·lícula. També va ser un fracàs de taquilla, ja que va recaptar 16,3 milions de dòlars amb un pressupost d'entre 40 i 75 milions de dòlars, i als Estats Units va tenir el pitjor cap de setmana d'estrena d'una pel·lícula presentada a més de 2.300 sales.

## Referències

* ↑ «Playmobil: La pel·lícula». ésAdir. [Consulta: 9 maig 2023].
* ↑ «Playmobil: La pel·lícula». Goita què fan, ara!. [Consulta: 20 octubre 2023].
* ↑ «'Playmobil: The Movie' Bombs, Worst Opening Of All-Time In 2,300+ Theaters». Cartoon Brew, 08-12-2019.
* ↑ Shirey, J. Brodie. «Playmobil: The Movie Just Had One of the Worst Opening Weekends Ever». Screen Rant, 08-12-2019. [Consulta: 31 març 2022].
# Chester (Virgínia de l'Oest)

Chester és una població dels Estats Units a l'estat de Virgínia de l'Oest. Segons el cens del 2000 tenia 2.592 habitants.

## Demografia

Segons el cens del 2000, Chester tenia 2.592 habitants, 1.160 habitatges, i 725 famílies. La densitat de població era de 1.042,5 habitants per km².
Dels 1.160 habitatges en un 25,8% hi vivien nens de menys de 18 anys, en un 46,4% hi vivien parelles casades, en un 11,5% dones solteres, i en un 37,5% no eren unitats familiars. En el 33,8% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,85.
Per edats la població es repartia de la següent manera: un 22% tenia menys de 18 anys, un 8% entre 18 i 24, un 27,2% entre 25 i 44, un 23,1% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 87 homes.
La renda mediana per habitatge era de 28.550 $ i la renda mediana per família de 37.672 $. Els homes tenien una renda mediana de 30.625 $ mentre que les dones 18.724 $. La renda per capita de la població era de 17.137 $. Entorn del 8,1% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Chester». American Fact Finder. Oficina del Cens dels Estats Units, 12-01-2010.
# Arístocles de Cidònia

Arístocles de Cidònia (en llatí Aristocles, en grec antic Άριστοκλής) va ser un dels més antics escultors grecs que segurament va viure al segle vi aC, nascut a Cidònia, a Creta. Segons Pausànies, va treballar a Zancle (després Messina) a la Magna Grècia. De vegades se l'anomena Arístocles de Sició, perquè sembla que va treballar també en aquella ciutat.
Segons Pausànies va fer un grup d'estàtues de bronze que representaven a Hèracles lluitant dalt de cavall contra les amazones, que Evàgores de Zancle va dedicar a Olímpia. Va ser segurament el pare de l'escultor i arquitecte Cleotes i avi dels també escultors Canacos i Arístocles de Sició.

## Referències

* ↑ Aristocles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 302-303
# Ganhac de Garona

Ganhac de Garona (occità Gagnac-sur-Garonne) és un municipi francès situat al departament de l'Alta Garona i a la regió d'Occitània.

## Referències

* ↑ Toponímia occitana
# Fargas (Landes)

Fargas (en francès Fargues) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 278 | 293 | 277 | 279 | 282 | 264 | 307 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2002- | Jean-Alix Lafenetre | |

## Referències

* ↑ Toponímia occitana
# La Fraissinosa

La Fraissinosa (en francès La Freissinouse) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 358 | 325 | 380 | 370 | 373 | 388 | 355 | 360 | 397 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 380 | 378 | 349 | 320 | 321 | 359 | 347 | 336 | 332 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 307 | 303 | 290 | 257 | 250 | 247 | 238 | 236 | 214 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 230 | 228 | 224 | 334 | 365 | 456 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2020 | Jean-Pierre Coyret | |
| 2020- | Gérald Chenavier | |

## Referències

* ↑ Forma adoptada per la viquipèdia occitana
# Setge de foc

Setge de foc (títol original: Fools' Parade) és una pel·lícula estatunidenca dirigida per Andrew V. McLaglen el 1971. Ha estat doblada al català.

## Argument

Tres detinguts són alliberats de la presó de Glory (Virginia Occidental), i un d'ells ha amassat més de 25.000 dòlars pels seus 40 anys de treball en el si de la penitencieria. Decideixen obrir una botiga a la ciutat veïna, però el banquer, associat amb un dels guardians, no ho veu bé.

## Repartiment

* James Stewart: Mattie Appleyard
* George Kennedy: "Doc" Council
* Anne Baxter: Cleo
* Strother Martin: Lee Cottrill
* Kurt Russell: Johnny Jesus
* William Windom: Roy K. Sizemore
* Mike Kellin: Steve Mystic
* Katherine Cannon: Chanty
* Morgan Paull: Junior Kilfong
* Robert Donner: Willis Hubbard
* David Huddleston: Homer Grindstaff
* Dort Clark: Enoch Purdy
* James Lee Barrett: Sonny Boy

## Referències

* ↑ esadir.cat. Setge de foc. esadir.cat.
* ↑ «Fools' Parade». The New York Times.
# WRC 2

El WRC 2, acrònim de l'anglès World Rally Championship 2, és un campionat de ral·lis que es disputa des de l'any 2010 de forma complementària al Campionat Mundial de Ral·lis (WRC) i al Campionat Mundial de Ral·lis júnior (JWRC).
La seva primera denominació va ser Campionat Mundial de Ral·lis Super 2000 (Super 2000 World Rally Championship o senzillament SWRC), on participaven exclusivament vehicles Super 2000. Des de 2013 també ho fan models dels grups N4, R4 i R5 i la categoria pasa a denominar-se Campionat Mundial de Ral·lis 2 (World Rally Championship 2 o WRC 2).
Els pilots amb major número de títols són el qatarí Nasser Al-Attiyah, vencedor a les edicions de 2014 i 2015, i el noruec Andreas Mikkelsen, vencedor de les edicions de 2021 i 2023.

## Palmarès

| Any | Pilot | Vehicle |
| 2010 | Xevi Pons | Ford Fiesta S2000 |
| 2011 | Juho Hänninen | Škoda Fabia S2000 |
| 2012 | Craig Breen | Ford Fiesta S2000 |
| 2013 | Robert Kubica | Citroën DS3 RRC |
| 2014 | Nasser Al-Attiyah | Ford Fiesta RRC |
| 2015 | Nasser Al-Attiyah | Ford Fiesta RRC / Škoda Fabia R5 |
| 2016 | Esapekka Lappi | Škoda Fabia R5 |
| 2017 | Pontus Tidemand | Škoda Fabia R5 |
| 2018 | Jan Kopecký | Škoda Fabia R5 |
| 2019 | Pierre-Louis Loubet | Škoda Fabia R5 |
| 2020 | Mads Østberg | Citroën C3 R5 |
| 2021 | Andreas Mikkelsen | Škoda Fabia Rally2 evo |
| 2022 | Emil Lindholm | Škoda Fabia Rally2 evo |
| 2023 | Andreas Mikkelsen | Škoda Fabia RS Rally2 |
| 2024 | Sami Pajari | Toyota GR Yaris Rally2 |

## Referències

* ↑ «WRC 2 | PDF | Competiciones de automovilismo | Vehículo de motor» (en castellà). [Consulta: 26 novembre 2024].
* ↑ Sancho, Fernando. «Nasser Al-Attiyah reedita su título de WRC2» (en castellà), 26-10-2015. [Consulta: 26 novembre 2024].
# Please Give

Please Give és una pel·lícula estatunidenca dirigida per Nicole Holofcener i estrenada el 2010.

## Argument

A la ciutat de Nova York, una parella d'anticuaris, Kale i Alex volen ampliar el seu apartament, per a això volen tirar a terra l'apartament veí - del qual són propietaris- una vegada que mori Andra, la vídua anciana que hi viu. Quan Kate, turmentada per la culpa, es fa amiga de les netes d'Andra, els resultats són totalment imprevisibles...

## Repartiment

* Catherine Keener: Kate
* Oliver Platt: Alex
* Amanda Peet: Mary
* Rebecca Hall: Rebecca
* Thomas Ian Nicholas: Eugene
* Lois Smith: Sra. Portman

## Crítiques

* Una mirada comprensiva i amable a personatges que van de davallada (...) Tot està rodat amb el to i l'esforçada naturalitat del cinema independent."
* De lluny, una de les millors pel·lícules de l'any. Un estudi sobre la classe i la família intuïtiu, foscament divertit i amb personatges de múltiples capes
* Un apagada faula moral estil Rohmer que no indaga prou en els seus variats personatges (...) Nicole Holofcener ha fet, potser, la pel·lícula novaiorquesa definitiva

## Referències

* ↑ «Please Give». The New York Times.
* ↑ Carlos Boyero, El País, http://cultura.elpais.com/cultura/2010/02/16/actualidad/1266274816_850215.html
* ↑ Richard Roeper, Ebert & Roeper, http://www.richardroeper.com/reviews/default.aspx Arxivat 2016-01-15 a Wayback Machine.
* ↑ Kirk Honeycutt, The Hollywood Reporter, http://www.hollywoodreporter.com/review/please-give-film-review-29124

## Enllaços externs

* Please Give - Lloc web oficial
# Elizabeth (Virgínia de l'Oest)

Elizabeth és una població dels Estats Units a l'estat de Virgínia de l'Oest. Segons el cens del 2000 tenia 994 habitants.

## Demografia

Segons el cens del 2000, Elizabeth tenia 994 habitants, 408 habitatges, i 261 famílies. La densitat de població era de 799,6 habitants per km².
Dels 408 habitatges en un 37,5% hi vivien nens de menys de 18 anys, en un 43,9% hi vivien parelles casades, en un 15,9% dones solteres, i en un 36% no eren unitats familiars. En el 33,3% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,98.
Per edats la població es repartia de la següent manera: un 28,3% tenia menys de 18 anys, un 8,2% entre 18 i 24, un 29,1% entre 25 i 44, un 19,7% de 45 a 60 i un 14,7% 65 anys o més.
L'edat mediana era de 34 anys. Per cada 100 dones de 18 o més anys hi havia 76,5 homes.
La renda mediana per habitatge era de 25.114 $ i la renda mediana per família de 30.104 $. Els homes tenien una renda mediana de 24.306 $ mentre que les dones 17.813 $. La renda per capita de la població era de 12.704 $. Entorn del 20,2% de les famílies i el 23,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elizabeth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Elizabeth». American Fact Finder. Oficina del Cens dels Estats Units, 12-01-2010.
# American History X

American History X és una pel·lícula estatunidenca dirigida per Tony Kaye, estrenada el 1998 i doblada al català.

## Argument

Danniel està castigat a fer un treball de reflexió sobre el seu germà Derek, qui acaba de sortir de la presó després de cometre un doble assassinat. Per imitar-lo, ja que l'admira, s'ha ficat en grups neonazi i bandes de carrer.
El Derek a la presó ha patit molt i ha conegut un negre que li ha salvat la vida en protegir-lo d'altres reclusos i per això quan comença la condicional vol salvar el seu germà i reconciliar-se amb la seva família, trencada per la violència. Li explica les seves vivències perquè el Danniel aprengui dels seus errors.
Junts decideixen abandonar els grups neonazis i la ideologia associada però justament quan va a entregar el treball, el Danniel és assaltat al bany de l'institut per un antic rival i mor a trets.

## Muntatge

La pel·lícula va tenir grans problemes al muntatge. En efecte, aquest va enfrontar el realitzador Tony Kaye amb el director de l'estudi New Line, Michael Luca. Els dos homes no es van entendre i una primera versió de la pel·lícula va ser retornada al muntatge per a una nova versió. Tony Kaye no es va beneficiar del dret al muntatge final i va ser Edward Norton que va ser enviat pels productors per assegurar una versió més propera al guió inicial. Tony Kaye va expressar el seu descontentament a la premsa. Després de diverses setmanes de conflicte, es va trobar una entesa i la pel·lícula es va estrenar finalment el 1998.

## Repartiment

* Edward Norton: Derek Vinyard
* Edward Furlong: Danniel Vinyard, germà de Derek
* Beverly D'Angelo: Doris Vinyard
* Avery Brooks: Prof Bob Sweeney
* Jennifer Lien: Davina Vinyard
* Ethan Suplee: Seth Ryan
* Stacy Keach: Cameron Alexander
* Fairuza Balk: Stacey
* Elliott Gould: Murray
* Guy Torry: Lamont
* William Russ: Dennis Vinyard
* Joseph Cortese: Rasmussen
* Jason Bose Smith: Henry
* Antonio David Lyons: Lawrence
* Alex Sol: Mitch McCormick
* Michelle Christine White: Lizzy
* Tara Blanchard: Ally
* Anne Lambton: Cassandra

## Premis i nominacions
### Nominacions

* 1999: Oscar al millor actor per Edward Norton

## Referències

* ↑ «American History X». esadir.cat.
* ↑ «American history x». The New York Times.

## Enllaços externs

* Web oficial
# Johnny English Reborn

Johnny English Reborn (Johnny English Returns en català central o Johnny English renaix en el doblatge valencià) és una pel·lícula de l'any 2011 dirigida per Oliver Parker. Escrita pels guionistes Neal Purvis I Robert Wared, que també han dirigit pel·lícules com Skyfall. És una comèdia d'espionatge, interpretada per l'actor còmic Rowan Atkinson, també conegut a la televisió com Mr. Bean. Atkinson va guanyar un Oscar el 2002 al millor actor de comèdia de la televisió estrangera i en el 2010 del premi WhatsOnStage al millor actor en un musical, i també ha aconseguit d'altres nominacions. Ha estat doblada al català central i al valencià.

## Argument

Tracta sobre Johnny English, l'agent MI7, un home atabalat i poc hàbil, que en un moment de la seva vida desapareix. Els que l'envolten es pensen que ha desaparegut de la terra però en realitat viu a l'orient, lloc on ha anat per dedicar-se a millorar les seves habilitats físiques. El problema és que en l'agència on ell treballa necessiten la seva ajuda, ja que està en perill la vida de la dona del ministre xinès. Llavors, Johnny tornarà a l'acció amb les piles recarregades, utilitzant tota la nova tecnologia que té al seu abast, ja que haurà de derrotar aquest grup d'assassins que volen causar aquest “caos” a la ciutat. Per aconseguir això, ha de tenir molta confiança en si mateix. Després de moltes aventures i entrebancs, aconsegueix eliminar a la banda d'assassins.

## Repartiment

* Rowan Atkinson Johnny English, agent MI1
* Gillian Anderson, Agent Pamela Thomton
* Dominic west, Simon Ambrose
* Rosamund Pike, Kate Summer
* Daniel Kaluuya, Agent Tuker
* Richard Schiff, Fisher
* Togo Igawa, Ting Wang
* Tim Mclnnerny, Quatermain
* Lobo Chan, Xiang Ping
* Wale Ojo: President
* Pik-Sen Lin, Killer girl
* Williams Belle, Ling
* Janet Whiteside, Pegasus'mother
* Stephen Campbell, Minister
* Chris Jarman, Michael Tembe
* Chris Mansfiel, Traffic Warden
* Ian Shaw, Agent M17
* Danielle Victoria, Recepcionista
* Jadran Malijkovic, Agent MI7
* Allin Kempthrome, Mr Rhubarb
* Philip Harvey, Balcony MI7
* Dixie Arnold, Agent M17

## Pressupost i recaptació

El pressupost per fer la pel·lícula va ser de 40 milions de dòlars i va recaptar 160 milions de dòlars.

## Referències

* ↑ Tràiler de la pel·lícula en català central-YouTube
* ↑ Fitxa de la pel·lícula en valencià
* ↑ «Rowan Atkinson». [Consulta: 30 novembre 2018].
* ↑ «Johnny English Returns». Goita què fan, ara!. [Consulta: 1r agost 2023].
* ↑ «Johnny English renaix». À Punt, 08-12-2024. [Consulta: 9 desembre 2024].
* ↑ Holden, Stephen «‘Johnny English Reborn' Stars Rowan Atkinson - Review» (en anglès). The New York Times.
# Sant Clamenç (Alts Alps)

Sant Clamenç de Durença (en francès Saint-Clément-sur-Durance) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1846 | 1962 | 1968 | 1975 | 1982 | 1990 | 1999 | 2006 | 2018 |
| 671 | 265 | 227 | 195 | 205 | 191 | 229 | 266 | 318 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001- | Jean-Louis Berard | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Chris Cline

Chris Cline (Beckley, 5 de juliol de 1958 - Grand Cay, 4 de juliol de 2019) fou un empresari i filantrop estatunidenc. Era l'accionista majoritari de la companyia Foresight Reserves LP amb seu a Saint Louis, Missouri. Va ser anomenat “el nou rei del carbó” per la companyia Bloomberg LP.
A Cline se li va atribuir la reactivació de la indústria del carbó a Illinois. Actualment, Foresight Reserves LP té més de tres mil milions de tones de reserves de carbó a Illinois i al nord dels Apalatxes.

## Referències

* ↑ «The Carlyle Group: Foresight Reserves, LP». Carlyle.com. Arxivat de l'original el 21 de juliol de 2011. [Consulta: 23 febrer 2022].
# Andreas Ascharin

Andreas Ascharin, rus: Андрей Александрович Ашарин, Andrei Aleksàndrovitx Aixarin, (24 de juny de 1843, Pärnu, Livònia – 24 de desembre de 1896, Riga) fou un mestre d'escacs alemany del Bàltic.

## Biografia

Ascharin, de pare rus i mare alemanya del Bàltic, va assistir a l'escola secundària a Tartu, va estudiar a la Universitat de Tartu des de 1865 fins a 1874, i hi va acabar Matemàtiques primer i després Dret. Entre 1875 i 1879 va viure a la capital russa i va escriure com a periodista per al diari St Petersburg Zeitung i el St Petersburg Herald. El 1879 es va traslladar a Riga, on va ser professor d'alemany a l'Alexander High School i Lomonosov. En el temps que va romandre-hi Ascharin va realitzar una tasca periodística versàtil, i va fer de traductor de literatura russa a l'alemany.

### Carrera escaquística

Durant la seva estada a Sant Petersburg, va participar en diversos torneigs. El 1876 va guanyar el campionat rus (oficiós) contra Mikhaïl Txigorin i Emanuel Schiffers. Contra Friedrich Amelung el 1877 va perdre un matx per 4:5 (-4 +3 =2). Al torneig de Sant Petersburg de 1879, hi va quedar en sisè lloc. A Riga hi va supervisar les columnes d'escacs al diari de Riga i al diari Dvina. També va ser President del Club d'Escacs de Riga. Dos anys abans de morir va publicar sota el títol Schach-Humoresken, (Riga, 1894), un dels primers llibres sobre l'humor i els escacs, que també inclou records de Txigorin o del seu amic Amelung.

### Obres (selecció)

* Gedichte; Riga 1878
* Russischer Novellenschatz, 2 Bände; Mitau 1879–1880
* Nordische Klänge. Russische Dichtungen in deutschen Übertragungen; Riga 1894
* Schach-Humoresken; Riga 1894

## Notes i referències

* ↑ «Nota biogràfica de Andreas Ascharin» (en anglès). Chessgames.com. [Consulta: 10 novembre 2012].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ Wall, Bill. «Russian Chess History» (en anglès). Arxivat de l'original el 2009-10-28. [Consulta: 10 novembre 2012].
* ↑ Litmanowicz, Władysław & Giżycki, Jerzy. Szachy od A do Z. Wydawnictwo Sport i Turystyka Warszawa, 1986, 1987. ISBN 83-217-2481-7 (1. A-M), ISBN 83-217-2745-X (2. N-Z).
* ↑ «Nota biogràfica de Andreas Ascharin» (en alemany). slavistik.uni-potsdam.de/. Arxivat de l'original el 2011-07-19. [Consulta: 10 novembre 2012].
# Possibilitat d'escapar

Possibilitat d'escapar (títol original: Light Sleeper) és una pel·lícula dels Estats Units de Paul Schrader estrenada el 1992. Aquesta pel·lícula ha estat doblada al català.

## Argument

A John LeTour, a la quarantena, repartidor de droga, li agradaria canviar d'ofici. És llavors que retroba la seva expromesa, Marianne, per qui s'apassiona de nou. Un vespre, mentre que lliura una dosi a un ric client, veu Marianne, completament drogada i malalta. Marxa però és per sentir un crit i trobar Marianne deu pisos més a baix. Fastiguejat, LeTour ho explica tot a un policia.

## Repartiment

* Willem Dafoe: John Le Tour
* Susan Sarandon: Ann
* Dana Delany: Marriane Jost
* Mary Beth Hurt: Theresa Aranow
* Rene Rivera: Manuel
* Victor Garber: Tis Brooke
* David Clennon: Robert
* Jane Adams: Randi Jost
* David Spade

## Referències

* ↑ «Possibilitat d'escapar». esadir.cat.
* ↑ «Light Sleeper». The New York Times.
# Ellenboro (Virgínia de l'Oest)

Ellenboro és una població dels Estats Units a l'estat de Virgínia de l'Oest. Segons el cens del 2000 tenia 373 habitants.

## Demografia

Segons el cens del 2000, Ellenboro tenia 373 habitants, 158 habitatges, i 103 famílies. La densitat de població era de 184,6 habitants per km².
Dels 158 habitatges en un 27,8% hi vivien nens de menys de 18 anys, en un 49,4% hi vivien parelles casades, en un 12,7% dones solteres, i en un 34,2% no eren unitats familiars. En el 27,8% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,89.
Per edats la població es repartia de la següent manera: un 19,3% tenia menys de 18 anys, un 11,8% entre 18 i 24, un 28,4% entre 25 i 44, un 26,8% de 45 a 60 i un 13,7% 65 anys o més.
L'edat mediana era de 41 anys. Per cada 100 dones de 18 o més anys hi havia 91,7 homes.
La renda mediana per habitatge era de 22.500 $ i la renda mediana per família de 26.563 $. Els homes tenien una renda mediana de 21.111 $ mentre que les dones 20.417 $. La renda per capita de la població era de 17.418 $. Entorn del 26,7% de les famílies i el 30,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellenboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Ellenboro». American Fact Finder. Oficina del Cens dels Estats Units, 12-01-2010.